[{"text_idx": "#000002", "text": "Eleni, mae aelodau staff Cynulliad Cenedlaethol Cymru yn bachu ar y cyfle i ymuno a\u0302 Dydd Miwsig Cymru, fel rhan o\u2019n hymrwymiad parhaus i hyrwyddo\u2019r Gymraeg ar draws y sefydliad."}, {"text_idx": "#000003", "text": "Rydyn ni wedi bod yn tynnu hunluniau, yn creu rhestrau chwarae ac yn chwarae cerddoriaeth Gymraeg yn uchel ar draws yr ystad."}, {"text_idx": "#000004", "text": "Dyma gipolwg ar y pethau rydyn ni wedi bod yn ei wneud:"}, {"text_idx": "#000005", "text": "Diolch i\u2019r staff a\u2019r Aelodau sydd wedi dweud wrthym beth yw eu hoff ganeuon Cymraeg a gwenu ar gyfer y camera \u2013 mae cerddoriaeth Gymraeg yn boblogaidd iawn yma!"}, {"text_idx": "#000006", "text": "Rhestrau chwarae \u2013 pa un yw eich ffefryn?"}, {"text_idx": "#000008", "text": "Rydyn ni hefyd wedi cynnwys rhestr chwarae\u2019r Llywydd o 2018, sy\u2019n cynnwys rhai o\u2019i hoff draciau!"}, {"text_idx": "#000010", "text": "Mae\u2019r Cynulliad wedi llofnodi\u2019r siarter hil yn y gwaith"}, {"text_idx": "#000011", "text": "Y Ti\u0302m Arweinyddiaeth yn dangos eu haddewidion eu bod yn falch o ymrwymo i\u2019r Siarter Hil yn y Gwaith"}, {"text_idx": "#000012", "text": "Rydym yn falch o gyhoeddi ein bod bellach yn un o lofnodwyr Siarter Hil yn y Gwaith Busnes yn y Gymuned."}, {"text_idx": "#000013", "text": "O edrych ar wefan Ffeithiau a Ffigurau Ethnigrwydd Archwiliad Gwahaniaeth Hil ac Arolwg Hil yn y Gwaith Busnes yn y Gymuned, gwyddom fod lleiafrifoedd ethnig yn dal i wynebu gwahaniaethau sylweddol ym maes cyflogaeth a datblygiad, a bod yn rhaid i rywbeth newid. Mae adolygiad McGregor-Smith wedi tynnu sylw at y ffaith bod angen mwy o gynnydd a chanlyniadau cadarnhaol bellach er mwyn sicrhau bod pob sefydliad yn elwa o\u2019r cyfoeth o dalent amrywiol a gynigir."}, {"text_idx": "#000014", "text": "Mae\u2019r Siarter yn helpu busnesau i wella cydraddoldeb hil yn y gweithle ac mae\u2019n cynnwys pum prif alwad i weithredu ar gyfer arweinwyr a sefydliadau ar draws pob sector. Y pum prif alwad i weithredu yw:"}, {"text_idx": "#000015", "text": "\u2022 Penodi noddwr gweithredol dros hil."}, {"text_idx": "#000016", "text": "\u2022 Cael data ar ethnigrwydd a rhoi cyhoeddusrwydd i gynnydd."}, {"text_idx": "#000017", "text": "\u2022 Ymrwymo ar lefel Bwrdd i ddim goddefgarwch o ran aflonyddu a bwlio."}, {"text_idx": "#000018", "text": "\u2022 Gwneud yn glir mai cyfrifoldeb pob arweinydd a rheolwr yw cefnogi cydraddoldeb yn y gweithle."}, {"text_idx": "#000019", "text": "\u2022 Cymryd camau gweithredu sy\u2019n cefnogi dilyniant gyrfa lleiafrifoedd ethnig."}, {"text_idx": "#000020", "text": "Mae mis Hydref yn Fis Hanes Pobl Dduon ac mae\u2019n gyfle gwych i lansio\u2019r ffaith ein bod wedi ymrwymo i\u2019r Siarter. Mae llofnodi\u2019r Siarter yn golygu ein bod yn ymrwymo i gymryd camau ymarferol i wella cydraddoldeb ethnig yn y gweithle a mynd i\u2019r afael a\u0302\u2019r rhwystrau y mae pobl o leiafrifoedd ethnig yn eu hwynebu wrth recriwtio a datblygu a sicrhau bod ein sefydliad yn gynrychioliadol o gymdeithas Prydain heddiw."}, {"text_idx": "#000022", "text": "\u201cBydd llofnodi\u2019r Siarter yn ategu ein gwaith amrywiaeth parhaus i sicrhau ein bod ni, fel sefydliad seneddol ar gyfer holl bobl Cymru, yn ymddwyn fel cyflogwr cynhwysol, gan ddenu a chadw talent, gan alluogi pawb rydyn ni\u2019n eu cyflogi i wireddu eu potensial llawn a\u2019n bod ni\u2019n chwalu\u2019r rhwystrau sydd ar hyn o bryd yn rhwystro cyfleoedd i grwpiau penodol o bobl waeth beth fo\u2019u hil a\u2019u hethnigrwydd. Rwy\u2019n edrych ymlaen yn fawr at weld ein cynnydd wrth inni gychwyn ar y Siarter, yn ogystal a\u0302 gweithgareddau meincnodi a chydnabod eraill.\u201d"}, {"text_idx": "#000024", "text": "\u201cRwy\u2019n falch iawn o weld bod Comisiwn y Cynulliad yn un o lofnodwyr y siarter hon. Mae Cymru yn genedl amrywiol, a dylai hynny gael ei adlewyrchu yn ei gweithlu. Fel Comisiynydd dros Gydraddoldeb a Phobl, byddaf yn mynd ati i hyrwyddo a monitro cynnydd.\u201d"}, {"text_idx": "#000026", "text": "\u201cRwy\u2019n credu ei bod yn bwysig bod y Cynulliad yn arwain y ffordd o ran hyrwyddo diwylliant sefydliadol cynhwysol, a\u2019i fod yn gorff seneddol modern a hygyrch y gall pobl o ystod amrywiol o gefndiroedd, ryngweithio yn hawdd ac yn ystyrlon ag ef. Rwy\u2019n credu bod llofnodi\u2019r Siarter yn rhan werthfawr o sicrhau hynny.\u201d"}, {"text_idx": "#000027", "text": "Logo Busnes yn y Gymuned"}, {"text_idx": "#000028", "text": "Gofalu am wenyn y Pierhead: ein staff sy\u2019n gwirfoddoli"}, {"text_idx": "#000030", "text": "Mae Pierhead y Cynulliad wedi bod yn gartref i ddau gwch gwenyn ar y to ers mis Gorffennaf 2018, lle mae ti\u0302m bach o staff sy\u2019n gwirfoddoli yn eu monitro ac yn gofalu amdanynt yn rheolaidd."}, {"text_idx": "#000031", "text": "Er gwaethaf eu lleoliad ar y to mae\u2019r cychod gwenyn mewn\nman diogel, cysgodol sy\u2019n eu hamddiffyn rhag y gwaethaf o dywydd Bae Caerdydd.\nO dan lygaid craff ein gwirfoddolwyr gwnaethant ymgartrefu drwy\u2019r hydref a\ngoroesi eu gaeaf cyntaf. Nawr mae\u2019n haf eto, mae\u2019r gwenyn yn gweithio\u2019n galed\nac wedi dechrau cynhyrchu me\u0302l."}, {"text_idx": "#000032", "text": "Yma, mae dau o\u2019n gwirfoddolwyr yn siarad am eu profiadau:"}, {"text_idx": "#000033", "text": "Emily Mae\u2019r haf wedi cyrraedd ac mae gwenyn y Pierhead yn brysurach nag erioed yn chwilota ardaloedd cyfagos y Pierhead i adeiladu storfeydd o\u2019u me\u0302l euraidd bendigedig. Er bod un o\u2019r cychod gwenyn wedi cael dechrau cymharol araf yr haf hwn, mae\u2019r gwenyn wedi gwneud iawn amdano ac maen nhw bellach wedi cronni ffra\u0302m ar o\u0302l ffra\u0302m o fe\u0302l a fydd yn cael ei gynaeafu yn yr hydref. Nid yw byth yn peidio a\u0302 fy synnu pa mor galed y mae\u2019r gwenyn yn gweithio...i wneud dim ond 1KG o fe\u0302l, bydd ein gwenyn wedi hedfan 145,000km a gallent fod wedi ymweld a\u0302 hyd at 2000 o flodau\u2019r dydd! Fel y gallwch weld o\u2019r lluniau isod, maen nhw wedi bod yn brysur iawn. Felly sut mae\u2019r gwenyn yn gwneud me\u0302l? Mae ein gwenyn wedi bod yn brysur yn chwilota\u2019r ardal leol am neithdar a geir mewn planhigion a blodau gwyllt. Cesglir y neithdar, yna unwaith y bydd y tu mewn i\u2019r cwch gwenyn, bydd y gwenyn gweithgar yn bwyta, yn treulio ac yn ailgyfogi\u2019r neithdar i\u2019r celloedd. Pan fydd y cysondeb cywir, caiff y me\u0302l ei selio, sef yr hyn y gallwch chi ei weld yn y lluniau isod. Dyma\u2019r tymor cyntaf lle byddwn ni\u2019n gallu cynaeafu me\u0302l, ac fel gwenynwr newydd rwy\u2019n edrych ymlaen at weld y broses. Mae me\u0302l wedi\u2019i gynaeafu ers miloedd o flynyddoedd am ei fuddion amrywiol. Nid yn unig y mae\u2019n flasus a byth yn difetha, ond mae ganddo hefyd lawer o briodweddau meddyginiaethol hefyd. Mae\u2019n wrthfacterol ac yn wrthlidiol a gellir ei ddefnyddio hyd yn oed i helpu i leddfu symptomau clefyd y gwair. Gobeithio y bydd y gwenyn yn ddigon caredig i rannu peth o\u2019u me\u0302l gyda ni yn ddiweddarach yn y flwyddyn! Oeddech chi\u2019n gwybod? Daethpwyd o hyd i fe\u0302l ym meddrodau Pharoaid yr Aifft hynafol a phan gawsant eu cloddio roeddent yn dal i fod yn fwytadwy 3000 o flynyddoedd yn ddiweddarach! Profi\u2019r theori nad yw me\u0302l byth yn difetha!"}, {"text_idx": "#000034", "text": "Fel carwr natur, rwy\u2019n teimlo\u2019n ffodus iawn i fod yn rhan o brosiect mor gyffrous yn y Cynulliad. Pwy ag w\u0302yr bod cymaint i\u2019w ddysgu am wenyn?! Rydw i wedi bod yn gweithio ar y prosiect ers ychydig dros flwyddyn bellach ac rydw i\u2019n dal i ddysgu yn gyson am eu ffyrdd a\u2019u triciau. Rydw i bron bob amser yn cael fy synnu pan fydda i\u2019n codi\u2019r caead oddi ar gwch gwenyn ac yn edrych i mewn \u2013 yn enwedig ar y cyflymder rhyfeddol y mae\u2019r cychod gwenyn yn newid ac yn datblygu. Mae natur brysur y gwenyn yn golygu ei bod yn hanfodol ein bod yn cynnal archwiliadau wythnosol yn ystod misoedd yr haf, tra bod y blodau\u2019n blodeuo a bod gweithgarwch peillio yn mynd rhagddo. Rydyn ni\u2019n gweithio fel pa\u0302r yn ystod yr arolygiadau, gan sganio bob ffra\u0302m yn drylwyr wrth inni weithio ein ffordd drwy\u2019r cwch gwenyn. Wrth inni sganio rydyn ni\u2019n edrych am fe\u0302l (eu cyflenwad bwyd); paill; celloedd nythaid wedi\u2019u capio; larfa; wyau; a\u2019r frenhines anamlwg fel arfer. Yn ystod arolygiad efallai y byddwch yn dod o hyd i rai o\u2019r gwenyn yn codi eu cefnau yn yr awyr ac yn gwyntyllu eu hadenydd yn wyllt. Os ydych chi\u2019n ddigon dewr i roi\u2019ch wyneb yn agos atyn nhw, yna byddwch chi\u2019n arogli arogl ffres hyfryd lemwn. Mae\u2019r arogl hwn a ryddheir yn helpu\u2019r gwenyn sy\u2019n chwilota am fwyd i ddod o hyd i\u2019w ffordd adref.Wrth ichi sganio drwy\u2019r cychod gwenyn fe welwch hefyd fod y celloedd wedi\u2019u capio yn dod mewn gwahanol feintiau. Bydd y rhai mawr sydd wedi codi yn cynnwys gwenyn dro\u0302n (gwryw) ac mae\u2019r celloedd mwy gwastad yn cynnwys gwenyn benywaidd llai. Oeddech chi\u2019n gwybod y gall y frenhines ddewis rhyw ei phlant? Pan fydd brenhines forwyn yn gadael y cwch gwenyn am y tro cyntaf bydd hi\u2019n cael sawl pariad gyda gwenyn dro\u0302n yn ystod ei hediad. Yna mae hi\u2019n storio\u2019r sberm gan ei ddefnyddio fesul tipyn wrth iddi ddodwy ei hwyau. Bydd ei chyflenwad fel arfer yn para tua thair blynedd. Os bydd hi\u2019n ffrwythloni w\u0302y a\u0302 sberm yna bydd gwenynen fenyw yn dod i\u2019r amlwg, a bydd dro\u0302n yn dod allan o w\u0302y heb ei ffrwythloni. Mae\u2019r \u2018dewis\u2019 hwn yn cael ei bennu gan faint y celloedd haid a wneir gan y gwenyn gweithgar. A dim ond ychydig o\u2019r ffeithiau hynod ddiddorol am y gwenyn rhyfeddol yw\u2019r rhain!"}, {"text_idx": "#000035", "text": "Volunteers to look after the government owned apiary come from all areas of the @AssemblyWales. It\u2019s a brutal world of ambition, hard work, power struggles & the wholesale murder of most of the male population in winter. ....Hive life is quite tough too. \ud83d\ude42 /as03EM24ty"}, {"text_idx": "#000036", "text": "Sian CManteisiais ar y cyfle i fod yn rhan o\u2019r ti\u0302m cadw gwenyn yma yn y Cynulliad ac nid yw fy mhrofiad hyd yma wedi siomi. Mae cadw gwenyn yn hynod ddiddorol ac rwy\u2019n teimlo bod yr amser a dreulir ar ben y Pierhead mor hamddenol. Mae gofalu am y gwenyn a gwylio\u2019r cychod gwenyn yn tyfu ac yn newid wedi bod yn addysg, ac rwy\u2019n llawn parch tuag at y cytrefi a\u2019r ffordd y mae natur yn gweithio.Rydw i wedi dysgu cymaint, nid yn unig am y gwenyn, ond hefyd mae hefyd wedi ennyn fy niddordeb mewn materion amgylcheddol ymhellach ac o hyn rydw i wedi gwneud rhai newidiadau mawr i\u2019m harferion fel defnyddiwr, fy neiet ac yn yr ardd! Nid yn unig rydw i wedi dysgu sgil newydd, rydw i hefyd wedi cwrdd a\u0302 phobl newydd anhygoel o bob rhan o fywyd y Cynulliad, na fyddwn i wedi cael y cyfle i ddweud mwy na \u2018helo\u2019 cyflym iddyn nhw yn y coridor fel arall.Diolch am y cyfle i fod yn rhan o brosiect mor arloesol \u2013 dwi wrth fy modd!\u201d"}, {"text_idx": "#000037", "text": "Rwyf bob amser yn synnu gweld y llythrennau \u2018Dr.\u2019 o flaen fy enw. Ond, doctor ydw i. Nid y math y byddech chi am gael yn gwmni ar awyren pan fo\u2019r stiwardiaid yn gweiddi \u2018a oes meddyg yma?!\u2019, efallai, oherwydd fy mod i\u2019n \u2018Ddoctor Gwenyn\u2019 (yn o\u0302l fy nghyfeillion, ta beth). Roedd fy noethuriaeth yn seiliedig ar astudio pryfed peillio gwyllt, a oedd yn cynnwys nodi rhywogaethau gwenyn a\u2019r blodau y maen nhw\u2019n bwydo arnyn nhw."}, {"text_idx": "#000038", "text": "Felly, roeddwn i wedi cyffroi\u2019n la\u0302n i glywed bod y Cynulliad wedi dechrau cadw gwenyn. Erbyn hyn, rwy\u2019n aelod o\u2019r ti\u0302m Gwenyn, ac mae\u2019n fraint o\u2019r mwyaf. Er fy mod i wedi astudio cymunedau o bryfed peillio gwyllt, nid oedd gennyf ddim profiad o gadw gwenyn me\u0302l. Rwyf wedi dysgu cymaint gan Nature\u2019s Little Helpers a fy nghyfeillion ar y ti\u0302m, ac rwy\u2019n ddiolchgar iawn am y cyfle i wneud hynny."}, {"text_idx": "#000039", "text": "Maen nhw\u2019n anifeiliaid anhygoel. Maen nhw\u2019n gweithio fel grw\u0302p go iawn, ac mae i bob un aelod o\u2019r grw\u0302p ei ro\u0302l arbenigol yn dibynnu ar ei oedran, gan fynd ati i\u2019w chyflawni\u2019n ddiwyd. Y gwenyn ieuengaf yw\u2019r glanhawyr. Maen nhw\u2019n symud ymlaen i fwydo\u2019r larfa\u0302u sy\u2019n frodyr ac yn chwiorydd iddyn nhw, adeiladu\u2019r crwybrau a gwarchod y cwch gwenyn cyn hedfan i ffwrdd i gasglu paill a neithdar. Gyda\u2019i gilydd, maen nhw\u2019n creu\u2019r grw\u0302p mwyaf trylwyr a rhyfeddol. Ac, wrth gwrs, mae yna Frenhines. Fodd bynnag, nid yw hi\u2019n teyrnasu fel y byddech chi\u2019n dychmygu, oherwydd y gwenyn gweithgar sy\u2019n penderfynu beth yw beth. Drwy arwyddion, maen nhw\u2019n rheoli gweithgarwch y frenhines \u2013 maen nhw hyd yn oed yn penderfynu a yw hi\u2019n dodwy cynrhonyn gwrywaidd neu fenywaidd!"}, {"text_idx": "#000040", "text": "eu lleoliad ar y to a pheidio a\u0302 bod eisiau aflonyddu ar y gwenyn, nid yw\u2019r\ncychod gwenyn ar agor i\u2019r cyhoedd, er efallai y byddwch chi\u2019n gweld un o\u2019n\ngwenyn yn casglu paill o amgylch Bae Caerdydd."}, {"text_idx": "#000042", "text": "10 rheswm i ymweld a\u0302\u2019r Senedd yr haf hwn"}, {"text_idx": "#000043", "text": "Chwilio am rywbeth i\u2019w wneud y penwythnos hwn? Beth am fynd i Fae Caerdydd i ymweld a\u0302\u2019r Senedd?"}, {"text_idx": "#000044", "text": "O wleidyddiaeth i bensaerni\u0308aeth, o gelf i gynhyrchion Cymreig, mae gan y Senedd rywbeth at ddant pawb."}, {"text_idx": "#000045", "text": "1. Y bensaerni\u0308aeth a\u2019r dyluniad sydd wedi ennill gwobrau"}, {"text_idx": "#000046", "text": "Mae\u2019r Senedd yn wirioneddol unigryw. Mae\u2019n well edrych ar y twmffat a\u2019r canopi enfawr o bren cedrwydd Canada cynaliadwy o\u2019r tu mewn i\u2019r adeilad, lle gallwch archwilio ar ddwy lefel."}, {"text_idx": "#000047", "text": "2. Archwilio llwybr y Senedd"}, {"text_idx": "#000048", "text": "Ydych chi\u2019n chwilio am weithgareddau difyr, rhad ac am ddim i blant i\u2019w mwynhau\u2019r penwythnos hwn? Gall fforwyr bach deithio drwy\u2019r canrifoedd ar ein llwybrau i blant. Chwiliwch y Senedd a chasglwch y cliwiau \u2013 a dysgwch lawer o ffeithiau diddorol ar hyd y ffordd. Rhowch eich cerdyn wedi\u2019i orffen yn o\u0302l i\u2019r Dderbynfa a chewch gynnig yn y raffl i ennill gwobr!"}, {"text_idx": "#000049", "text": "3. Gweld beth sy\u2019n digwydd y tu o\u0302l i\u2019r llenni"}, {"text_idx": "#000050", "text": "Dros yr haf mae ein teithiau tywys arferol yn cynnwys mynediad unigryw i ardaloedd nad ydynt fel arfer ar agor i\u2019r cyhoedd. Bydd ein tywyswyr cyfeillgar, arbenigol yn mynd a\u0302 chi ar daith drwy hanes y Bae i bensaerni\u0308aeth y Senedd a Chymru heddiw. Gorau oll, mae\u2019r teithiau am ddim ac yn rhedeg yn ddyddiol am 11.00 / 14.00 / 15.00"}, {"text_idx": "#000051", "text": "4. Mwynhau blas o Gymru yn ein caffi a\u2019n siop"}, {"text_idx": "#000052", "text": "diwrnod o archwilio\u2019r Bae yn galw am baned a chacen yn ein caffi. Dewiswch o\namrywiaeth o luniaeth a mwynhewch olygfeydd hyfryd o\u2019r Bae drwy ffenestri\nenfawr y Senedd. Wrth ymyl y caffi mae\u2019r siop, sy\u2019n cadw cynnyrch, llyfrau ac"}, {"text_idx": "#000053", "text": "Bydd y Senedd yn cynnal arddangosfeydd newydd gwych drwy gydol yr Haf. Gallech greu eich cerdyn post eich hun o Gymru wedi\u2019i ysbrydoli gan osodiad enfawr Steve Knapik MBE a\u2019i bostio yn ein blwch post. Dysgwch am hanes Bae Caerdydd drwy hen luniau du a gwyn Jack K Neale o longau yn hwylio allan o Ddociau Bute, gan gludo glo De Cymru yn o\u0302l i Ffrainc.Neu meddyliwch am yr hyn y byddech chi\u2019n ei ychwanegu at Drawn Together, prosiect cenedlaethol a oedd yn gwahodd pobl i gymryd pum munud i dynnu llun rhywbeth y gallent ei weld. Cyfrannodd dros 4,500 o bobl gyda lluniau wedi dod o bob sir yng Nghymru."}, {"text_idx": "#000054", "text": "6. Y ti\u0302m diogelwch mwyaf cyfeillgar yng Nghaerdydd"}, {"text_idx": "#000055", "text": "Fel gydag unrhyw adeilad seneddol, mae\u2019n ofynnol i bob ymwelydd fynd drwy broses ddiogelwch fel yn y maes awyr ar ei ffordd i mewn i\u2019r Senedd. Fodd bynnag, mae ein ti\u0302m diogelwch yn gwneud eu gorau i greu argraff gyntaf dda. Dyma ddetholiad bach iawn o\u2019r nifer fawr o sylwadau a gawsom amdanynt ar Trip Advisor:"}, {"text_idx": "#000056", "text": "\u201cWedi gorfod mynd drwy broses ddiogelwch, ond roedden nhw y mwyaf cyfeillgar imi ddod ar eu traws (Heathrow, cymerwch sylw)\u201d Celticfire"}, {"text_idx": "#000057", "text": "\u201cYr adeilad llywodraeth mwyaf cyfeillgar imi ymweld ag ef erioed! Adeilad hardd a diddorol gyda\u2019r staff mwyaf cyfeillgar imi ddod ar eu traws erioed. Roedd hyd yn oed y ti\u0302m diogelwch yn hyfryd, gan sicrhau trosglwyddiad hawdd, diogel i\u2019r adeilad.\u201d Gillyflower58"}, {"text_idx": "#000058", "text": "\u201cProses ddiogelwch fel yn y maes awyr yn cael ei chyflawni gan staff hapus a chyfeillgar iawn.\u201d 138Paul138"}, {"text_idx": "#000060", "text": "7. Mwynhau dyluniad amgylcheddol y Senedd"}, {"text_idx": "#000062", "text": "8. Helpu ni i ddathlu 20 mlynedd"}, {"text_idx": "#000063", "text": "rydym yn dathlu 20 mlynedd o Gynulliad Cenedlaethol Cymru. Rhannwch eich\ndyheadau ar gyfer Cymru dros yr 20 mlynedd nesaf ar ein bwrdd."}, {"text_idx": "#000064", "text": "9. Mae gennym Lego\u00ae, Duplo\u00ae a gweithgareddau ar gyfer y rhai bach"}, {"text_idx": "#000065", "text": "Da iawn Thomas! \ud83d\udc32 \u2013Hoffem weld rhagor o gampweithiau ar ein map o Gymru \u2013 os ydych yn ymweld a\u0302 bae Caerdydd yr wythnos hon, dewch i\u2019r Senedd i rannu\u2019ch doniau \ud83d\udd25#lego #duplo #BaeCaerdydd #Cei\u2019rForforwyn #Draig "}, {"text_idx": "#000066", "text": "chi\u2019n teimlo\u2019n ysbrydoledig ar o\u0302l gweld dreigiau, tywysogesau a dewiniaid\nBright Bricks, dewch draw i ychwanegu eich creadigaeth Lego\u00ae eich hun i\u2019n map o\nGymru. Drwy gydol y gwyliau mae gennym hefyd daflenni lliwio a chrefftau ar\ngael i ddiddanu\u2019r rhai bach wrth ichi fwynhau egwyl fach."}, {"text_idx": "#000067", "text": "mae\u2019n ei gostio i gael mynediad at hyn i gyd, fe\u2019ch clywaf yn gofyn? Dim byd.\nMae\u2019r Senedd yn adeilad cyhoeddus \u2013 eich adeilad chi \u2013 ac rydyn ni ar agor 7\ndiwrnod yr wythnos. P\u2019un a ydych chi\u2019n ymweld a\u0302 Chaerdydd am y penwythnos neu\u2019n\nrhywun lleol nad ydych erioed wedi mentro y tu mewn, ewch i lawr i\u2019r Senedd yr\nhaf hwn wrth inni ddathlu 20 mlynedd Cynulliad Cenedlaethol Cymru."}, {"text_idx": "#000069", "text": "Cwrdd a\u0302\u2019r ti\u0302m: Swyddogion Diogelwch"}, {"text_idx": "#000070", "text": "Mae ein Swyddogion Diogelwch yn gyfrifol am ddiogelwch pawb sy\u2019n ymweld a\u0302 Chynulliad Cenedlaethol Cymru ac yn gweithio yma. Dyma rai ohonynt yn siarad am y ro\u0302l..."}, {"text_idx": "#000072", "text": "\u201cRwyf wedi bod yn gweithio ym maes Diogelwch ers chwe mis bellach. Rwyf wedi cael y profiadau mwyaf anhygoel a rhyfeddol. Mae gallu gweithio yn y Cynulliad Cenedlaethol a bod yn aelod o\u2019i staff yn anrhydedd ynddo\u2019i hun ac destun balchder imi."}, {"text_idx": "#000073", "text": "amrywiaeth ac ethos amlddiwylliannol yn werthoedd craidd i\u2019r Cynulliad\nCenedlaethol . Rwyf wedi gweld plant ysgol lleol o Gymru, elusennau, gwahanol\ngefndiroedd ethnig a sefydliadau o bob cefndir yn fy swydd fel Swyddog\nDiogelwch. O bobl leol o\u2019r Gymdeithas Gweithwyr Proffesiynol Mwslimaidd i\u2019r\nGymdeithas Awtistiaeth i\u2019r fforwm menywod lleol i enwi dim ond rhai. Teimlaf fod\ngennym gymaint i\u2019w gynnig yn ein hadeiladau eiconig sef Ty\u0302 Hywel, y Senedd a\u2019r Pierhead."}, {"text_idx": "#000074", "text": "diwylliannau lleol a\u2019r cyhoedd yn gyffredinol o bob cefndir yn ymweld a\u0302 ni bob dydd\nac rydym yn gymaint o arwydd o obaith a ffyniant. Yn ystod y chwe mis diwethaf\nrwyf wedi gweld newid cadarnhaol ynof fy hun ac rwyf wedi ffynnu o ran gwydnwch\ni ymrwymiad a\u2019r gallu i addasu yn o\u0302l anghenion a gofynion busnes. Rwyf wedi\ndatblygu ynof fy hun ac mae pob dydd yn broses o ddysgu."}, {"text_idx": "#000075", "text": "yn dysgu Cymraeg ar hyn o bryd ac wedi bod ar nifer o gyrsiau. Mae cymaint o gyfleoedd i wella sgiliau a\ndatblygu o fewn fy swydd. Rwyf hefyd yn gallu rhoi amser i\u2019m teulu\noherwydd gwahanol batrymau gwaith a chydbwysedd rhwng bywyd a gwaith. Teimlaf fod y gallu i siarad gwahanol\ndafodieithoedd o gefndir Asiaidd, a\u2019r llawenydd y mae\u2019n ei roi i\u2019r cyhoedd a\nminnau, yn ddefnyddiol iawn. Dim ond tra\nfy mod yn gweithio i\u2019r Cynulliad Cenedlaethol y buhyn yn bosibl."}, {"text_idx": "#000076", "text": "diwylliant cadarnhaol a\u2019r agwedd broffesiynol gyfeillgar, ynghyd a\u0302 gwaith caled,\nwrth wraidd yr hyn a wnawn ym maes Diogelwch. Felly rydym yn gadarn ond mewn\ncysylltiad a\u0302\u2019n gwasanaeth cwsmeriaid ar yr un pryd, gan gadw at go\u0302d"}, {"text_idx": "#000077", "text": "Y cymorth personol yr wyf yn ei gael yw\u2019r gorau yr wyf wedi\u2019i weld yn fy ngyrfa gyfan. Mae\u2019r gefnogaeth a\u2019r cymorth a gaf gan fy nghydweithwyr, fy rheolwyr a\u2019m huwch reolwyr wedi bod yn wych. Rwy\u2019n falch o fod yn rhan o di\u0302m Diogelwch y Cynulliad Cenedlaethol ac edrychaf ymlaen at yrfa hir.\u201d"}, {"text_idx": "#000078", "text": "\u201cMae fy nghyfrifoldebau fel Swyddog Diogelwch yn amrywio o ddydd i ddydd. Mae\u2019n ro\u0302l heriol sy\u2019n gofyn am wyliadwriaeth a pwyll cyson sy\u2019n anodd ond yn werth chweil. Mae gwaith ti\u0302m yn amlwg yn yr adran bob dydd, ac mae yno gysondeb sy\u2019n hanfodol ar gyfer sicrhau diogelwch y cyhoedd. Mae\u2019n wych gweithio ochr yn ochr a\u0302\u2019r heddlu ac asiantaethau allanol i gynnal lles yr holl ymwelwyr a staff ar ysta\u0302d y Cynulliad."}, {"text_idx": "#000079", "text": "Mae amlder digwyddiadau a chylchdroi rolau yn gwneud bob dydd yn ddiddorol, o Gyfarfod Llawn wythnosol i\u2019r Eisteddfod Genedlaethol, Cynghrair y Pencampwyr i ddathliadau\u2019r Gamp Lawn. Mae digon o gyfleoedd i ddatblygu sgiliau trwy gael mynediad i hyfforddiant neu gyrsiau ar y safle ac edrychaf ymlaen at ddatblygu fy ro\u0302l ymhellach yn y Cynulliad.\u201d"}, {"text_idx": "#000080", "text": "\u201cMae gweithio fel rhan o\u2019r ti\u0302m diogelwch yn swydd amrywiol ac nid oes dau ddiwrnod yr un fath. Rydym yn cael y cyfle i ymgysylltu a\u0302 rhanddeiliaid ar draws y sefydliad cyfan ac ag aelodau o\u2019r cyhoedd o bob cefndir. Rydym hefyd yn cael ymwneud a\u0302 rheoli\u2019r amgylchedd gwleidyddol yn y Cynulliad gan weithio\u2019n agos gyda\u2019r Aelodau eu hunain. Rydym yn gweithio patrwm sifft amrywiol sy\u2019n well na gweithio\u2019r un oriau gwaith dinod bob wythnos."}, {"text_idx": "#000081", "text": "elfen hyfforddi i\u2019r swydd hefyd, sy\u2019n annog y ti\u0302m i gael hyfforddiant mewn\ncymorth cyntaf, rheoli gwrthdaro a gweithdrefnau gwaca\u0301u i enwi dim ond rhai."}, {"text_idx": "#000082", "text": "hefyd yn cael y cyfle i weithio mewn digwyddiadau mawreddog fel digwyddiadau i\ngroesawu ti\u0302m rygbi Cymru, Geraint Thomas a thimau Olympaidd Prydain Fawr."}, {"text_idx": "#000083", "text": "Mae cyfle i fod yn rhan o ryw ddigwyddiad o hyd a\u2019r amrywiaeth sydd ynghlwm a\u0302\u2019r swydd sy\u2019n ei gwneud mor ddiddorol.\u201d"}, {"text_idx": "#000084", "text": "Swyddogion Diogelwch yw\u2019r pwynt cyswllt cyntaf ar gyfer Aelodau\u2019r Cynulliad, staff a phawb sy\u2019n ymweld a\u0302\u2019r Senedd, y Pierhead ac adeiladau Ty\u0302 Hywel. Rhaid iddynt allu darparu gwasanaeth cwsmeriaid o\u2019r radd flaenaf, ynghyd a\u0302\u2019r sgiliau angenrheidiol i amddiffyn y bobl, yr eiddo a\u2019r offer o fewn yr ysta\u0302d."}, {"text_idx": "#000085", "text": "Rydym yn recriwtio ar gyfer Swyddogion Diogelwch newydd ar hyn o bryd."}, {"text_idx": "#000086", "text": "Am fwy o wybodaeth ac i wneud ffuflen gais, ewch yma i fynd i\u2019n tudalenau recriwtio."}, {"text_idx": "#000087", "text": "Tri o gyn-brentisiaid y Cynulliad yn sefyll y tu allan i\u2019r Senedd"}, {"text_idx": "#000088", "text": "Emily Morgan, sydd bellach yn gweithio i\u2019r ti\u0302m Rheoli Ystadau a Chyfleusterau yn siarad am ei phrofiadau yn y Cynulliad..."}, {"text_idx": "#000089", "text": "Ar o\u0302l cwblhau diploma sylfaen mewn celf ym\nMhrifysgol Morgannwg, cymerais flwyddyn allan i geisio sefydlu gyrfa. Roeddwn\nyn ystyried mynd i\u2019r brifysgol i astudio celf pan ddysgais am y cyfle i fod yn\nbrentis yng Nghynulliad Cenedlaethol Cymru. Roeddwn yn gwybod yn syth y dylwn\nwneud cais gan fy mod yn ymwybodol bod y Cynulliad yn gyflogwr enghreifftiol."}, {"text_idx": "#000091", "text": "Yn ystod y cyfnod cynefino, cefais fy\nnghroesawu gan bennaeth y gwasanaeth, fy nhi\u0302m a\u2019m rheolwr llinell. Cefais fy\nrhoi yn y grw\u0302p Adnoddau, sy\u2019n cynnwys y timau Adnoddau Dynol, Llywodraethu ac\nArchwilio a Gwasanaethau Ariannol. Yn bennaf, rwyf wedi gweithio o fewn y ti\u0302m\nAdnoddau Dynol, a bu\u0302m yn rhan o\u2019r timau dysgu a datblygu a\u2019r ti\u0302m recriwtio y"}, {"text_idx": "#000093", "text": "Am y tro cyntaf, rwyf wedi sylweddoli nad y Brifysgol yw\u2019r unig lwybr i gyflogaeth o reidrwydd. Mae\u2019r cynllun Prentisiaeth wedi fy nhywys ar hyd llwybr gwahanol. Does dim amheuaeth mai dyna oedd y llwybr cywir i mi."}, {"text_idx": "#000095", "text": "Ugain mlynedd yn o\u0302l roeddwn i newydd orffen yn y brifysgol, roeddwn i\u2019n teithio, yn cael anturiaethau, yn cwrdd a\u0302 phobl newydd ac yn dechrau ystyried fy nyfodol. Onid yw hynny\u2019n swnio\u2019n ddelfrydol? Yr ochr arall i\u2019r stori hon yw fy mod i hefyd yn dod allan fel menyw ddeurywiol. Pam ydw i\u2019n rhoi arlliw negyddol ar hynny? Oherwydd ei fod yn ddigwyddiad dryslyd a heriol na ddigwyddodd dros nos."}, {"text_idx": "#000096", "text": "Fel menyw ifanc, roeddwn i\u2019n cael fy nenu i fenywod yn ogystal a\u0302 dynion, ond yn tyfu i fyny mewn pentref cloddio bach yn y cymoedd, roedd y meddyliau hyn yn cael eu hystyried yn annaturiol. Roedd bod yn hoyw yn rhywbeth i wgu arno, ac roedd yn ofnus imi fel plentyn ifanc weld sut yr oedd rhai dynion hoyw (gan nad oedd dim menywod hoyw amlwg) yn cael eu hosgoi a\u2019u trafod. Cefais fy magu yn meddwl bod rhywbeth o\u2019i le gyda mi, ond parhaodd y teimladau a oedd gennyf tuag at ddynion a menywod."}, {"text_idx": "#000097", "text": "Erbyn imi fod yn ddeunaw oed, roedd y naratif cyhoeddus o ran pobl hoyw yn newid. Roedd yn iawn bod yn hoyw \u2013 cyn belled a\u0302\u2019ch bod yn byw mewn dinas gosmopolitaidd neu\u2019n enwog! Ond yr hyn a\u2019m tarodd i fwyaf oedd y bobl a oedd yn hysbys yn y cyfryngau fel pobl ddeurywiol, fel David Bowie, Marlon Brando, James Dean, Freddie Mercury a Janis Joplin. Roeddwn i\u2019n edrych i fyny at y bobl hyn, roeddwn nhw\u2019n fy llenwi ag ysbrydoliaeth...ac roedden nhw\u2019n ddeurywiol."}, {"text_idx": "#000098", "text": "Mae gallu uniaethu a\u0302 rhywun y gallwch edrych i fyny iddo yn bwerus iawn."}, {"text_idx": "#000099", "text": "Yn ddeunaw oed mi ddes allan. Roedd yn ddigynnwrf iawn, ac roeddwn i ychydig yn siomedig. Ymatebodd fy ffrindiau gyda \u2018roeddwn i wedi amau\u2019 a gwnaethant barhau i fod yn ffrindiau imi. Fodd bynnag, dangosodd fy rhieni imi beth yw deuffobia goddefol; roedden nhw\u2019n credu nad yw bod yn ddeurywiol yn rhywbeth go iawn ac yn ei wfftio fel \u2018rhywbeth a fyddai\u2019n pasio\u2019."}, {"text_idx": "#000100", "text": "Digwyddodd fy ail brofiadau o ddeuffobia drwy gydol fy ugeiniau; wrth ddechrau perthynas newydd a\u0302 dyn, roedden nhw\u2019n aml yn gweld fy neurywioldeb yn fygythiad neu\u2019n newyddbeth. Pan fyddwn i\u2019n gweld menyw hoyw, byddwn i\u2019n cael fy ystyried fel twyllwr."}, {"text_idx": "#000101", "text": "Fy mhrofiad olaf o ddeuffobia yw fy anallu parhaus i gadw rhai ffrindiau benywaidd. Rwyf wedi canfod yn bersonol fod rhai menywod syth yn ystyried menywod deurywiol yn fygythiad, a dyna un o\u2019r pethau sydd wedi peri\u2019r gofid mwyaf i fi."}, {"text_idx": "#000102", "text": "Fodd bynnag, unwaith i fi fod yn gyffyrddus gyda fy hunaniaeth, fe wnes i ganfod bod pobl eraill yn gyffyrddus hefyd gan fwyaf. Dros yr ugain mlynedd diwethaf, mae agweddau cadarnhaol a chael fy nerbyn gan bobl wedi bod yn drech na\u2019r profiadau negyddol. Wrth siarad a\u0302 ffrindiau am rywioldeb, mae eu gonestrwydd a\u2019u hiwmor wedi bod yn hyfryd ac wedi fy helpu i symud o fod yn fenyw ddeurywiol i fod yn fenyw... sy\u2019n digwydd bod yn ddeurywiol."}, {"text_idx": "#000103", "text": "Ond y profiad mwyaf arwyddocaol yr wyf wedi\u2019i gael oedd cael derbyniad cadarnhaol heb ragfarn gan fy mhlant hyfryd, fy ffrindiau, fy nheulu a\u2019m cydweithwyr. Mae hyn wedi rhoi\u2019r nerth imi fod yn hapus ac yn gyfforddus gyda phwy ydw i."}, {"text_idx": "#000104", "text": "Felly dyma ddathlu Diwrnod Gwelededd Deurywiol. Beth am barhau i gwestiynu stereoteipiau a helpu i greu amgylchedd lle\u2019r ydym yn cael cyfle i ffynnu ac esblygu i\u2019r bobl yr ydym ni mewn gwirionedd."}, {"text_idx": "#000106", "text": "Cyhoeddwyd yr ethygl hon yn wreiddiol ar BBC Cymru Fyw ar 6 Chwefror 2018. Mae\u2019r erthygl wreiddiol ar gael yma."}, {"text_idx": "#000107", "text": "Mae gen i deimladau cymysg wrth nodi\u2019r canmlwyddiant pwysig hwn."}, {"text_idx": "#000108", "text": "Cymysg yn yr ystyr ei bod hi\u2019n dal i fod yn gwbl anghredadwy i mi mai dim ond canrif sydd ers i fenywod gael unrhyw lais yn y broses ddemocrataidd \u2013 a hyd yn oed wedyn, dim ond rhai menywod enillodd y bleidlais ym 1918."}, {"text_idx": "#000109", "text": "Mae\u2019n fy rhyfeddu hefyd bod menywod yn dal yn gorfod brwydro a gwrthdystio dros gydraddoldeb yn y byd gwleidyddol."}, {"text_idx": "#000110", "text": "Mae datblygiadau cadarnhaol wedi bod wrth gwrs, a nifer yma yng Nghymru."}, {"text_idx": "#000111", "text": "Roedd yr egwyddor o sicrhau cyfleoedd cyfartal wrth wraidd sefydlu\u2019n Cynulliad Cenedlaethol ym 1999, cymaint felly nes iddo gael ei ymgorffori yn neddfau a rheolau ein democratiaeth newydd."}, {"text_idx": "#000112", "text": "Yn 2003, ein Cynulliad ni oedd y ddeddfwrfa gyntaf yn y byd i ethol yr un nifer o fenywod a dynion, ac er bod nifer y menywod etholedig wedi lleihau rhywfaint ers hynny, mae\u2019r Cynulliad wedi cynnwys cyfran uwch o aelodau benywaidd na Thy\u0302\u2019r Cyffredin, Senedd yr Alban a Chynulliad Gogledd Iwerddon ar hyd y blynyddoedd."}, {"text_idx": "#000113", "text": "Rwy\u2019n weddol sicr y byddai\u2019r ymgeisydd seneddol benywaidd cyntaf yng Nghymru, Millicent Mackenzie, yn falch iawn ohonom."}, {"text_idx": "#000114", "text": "Millicent sefydlodd Cangen y Suffragettes yng Nghaerdydd, ac mi safodd, yn aflwyddiannus, fel ymgeisydd sedd Prifysgol Cymru ym 1918."}, {"text_idx": "#000115", "text": "Mae\u2019n destun embaras i mi mai dim ond yn ddiweddar ges i wybod amdani, ond efallai bod hynny\u2019n adlewyrchu ein methiant fel cenedl i ddathlu cyfraniad ein merched ar hyd yr oesoedd."}, {"text_idx": "#000116", "text": "Hyd yn oed nawr, yn oes newydd datganoli, pwy sy\u2019n cofnodi neu\u2019n ysgrifennu am gyfraniadau menywod i lywodraeth neu Senedd Cymru?"}, {"text_idx": "#000117", "text": "Oes, mae gennym resymau dros ddathlu ac mae angen gwneud hynny\u2019n amlach."}, {"text_idx": "#000118", "text": "Ond pam felly ydw i\u2019n teimlo braidd yn ddigalon am elfennau o\u2019n diwylliant gwleidyddol heddiw, o ran y modd y mae wedi esblygu a\u2019r effaith y mae hynny\u2019n ei gael ar fenywod sy\u2019n gweithio yn y maes yn 2018?"}, {"text_idx": "#000119", "text": "Yn un peth, mae\u2019r hinsawdd wleidyddol ar lefel rhyngwladol wedi newid, a bellach, mae naratif cyhoeddus yn cael ei wthio gan rai carfanau gyda\u2019r bwriad penodol o danseilio ymdrechion dros gydraddoldeb."}, {"text_idx": "#000120", "text": "Alla i ddim, ac ni ddylem anghofio am yr hyn ddigwyddodd i\u2019r Aelod Seneddol Llafur, Jo Cox, gafodd ei llofruddio yn 2016, nag ychwaith am y bygythiadau o drais yn erbyn gwleidyddion benywaidd blaenllaw eraill \u2013 yma yng Nghymru a thu hwnt."}, {"text_idx": "#000121", "text": "Ac yna mae\u2019r broblem arall sydd wedi codi yn y penawdau\u2019n ddiweddar \u2013 er nad problem newydd yw hi yn y byd gwleidyddol \u2013 sef achosion o aflonyddu, bwlio ac ymddygiad amhriodol."}, {"text_idx": "#000122", "text": "Mae gwaith sylweddol ar droed yn y Cynulliad Cenedlaethol ac yn San Steffan er mwyn sicrhau bod gweithdrefnau a pholisi\u0308au priodol mewn lle er mwyn delio a\u0302 chwynion o\u2019r fath."}, {"text_idx": "#000123", "text": "Ein nod fydd ceisio sicrhau a hyrwyddo parch ac urddas yn ein Seneddau, ond mae\u2019n destun siom a rhwystredigaeth ein bod ni heddiw, yn yr unfed ganrif ar hugain, yn gorfod mynd i\u2019r afael a\u0302 hyn o gwbl."}, {"text_idx": "#000124", "text": "Digon yw digon oedd neges yr ymgyrch \u201cfi hefyd\u201d neu #metoo \u2013 datganiad pwerus gan fenywod o gyd gefnogaeth a gwrthwynebiad."}, {"text_idx": "#000125", "text": "Ac roedd ysbryd yr ymgyrch honno a\u2019r brwdfrydedd dros sicrhau lle i fenywod yn ein Senedd yn bresennol yn y Siambr rhai wythnosau yn o\u0302l hefyd mewn dadl ar gydraddoldeb yng ngwleidyddiaeth Cymru. Roedd hyn yn gyfle i Aelodau benywaidd a gwrywaidd fel ei gilydd i godi pen a chodi ymwybyddiaeth o bwysigrwydd llais menywod yn ein gwleidyddiaeth genedlaethol."}, {"text_idx": "#000126", "text": "A dyna yr ydw i am ei ddathlu heddiw, sef parodrwydd rheini heddiw ac ar hyd y ganrif ddiwethaf i ddal ati a gweithredu\u2019n gadarnhaol er mwyn gwrthsefyll anghyfiawnder a rhagfarn."}, {"text_idx": "#000127", "text": "Ac o wneud hynny, rydw i am achub ar y cyfle i ddiolch i fenywod o bob plaid a dim plaid \u2013 yr etholedig rai a\u2019r rheiny na lwyddodd i gael eu hethol \u2013 am fod yn barod i roi eu henwau ar y papurau pleidleisio, i fod yn ymgeiswyr etholiad a gwneud gwahaniaeth yng ngwyneb lliaws o rwystrau."}, {"text_idx": "#000128", "text": "Mae angen mwy o fenywod ar ein llwyfannau cyhoeddus lleol a chenedlaethol i ddilyn yr esiampl osododd Millicent Mackenzie ganrif yn o\u0302l a gwireddu ei dyhead hi o herio rhagfarn gyda dewrder er mwyn newid ein diwylliant gwleidyddol a sicrhau cydraddoldeb go iawn i genedlaethau\u2019r dyfodol."}, {"text_idx": "#000133", "text": "Rwy\u2019n teimlo\u2019n angerddol dros ben yngly\u0302n a\u0302 hyrwyddo ro\u0302l menywod mewn cymdeithas. Felly, rwyf wedi sefydlu gweithgor Cymru, Menywod a Gwleidyddiaeth o Aelodau Cynulliad benywaidd. Drwy gydweithio a\u0302 rhanddeiliaid allweddol yn y sector, byddwn yn gweithio i gyflwyno rhaglen o ddigwyddiadau a gweithgareddau i ymchwilio i hanes y mudiad pleidlais i fenywod yng Nghymru, ac yn sicrhau bod sylw\u2019n cael ei roi i\u2019r ro\u0302l y mae menywod yn ei chwarae mewn cymdeithas ddinesig yng Nghymru."}, {"text_idx": "#000136", "text": "Bydd ein gweithgarwch yn canolbwyntio yn y tymor byr ar Ddiwrnod Rhyngwladol y Menywod (8 Mawrth), sef diwrnod byd-eang sy\u2019n dathlu llwyddiannau cymdeithasol, economaidd, diwylliannol a gwleidyddol menywod. Mae\u2019r diwrnod hefyd yn nodi galwad i weithredu i symud yn gynt tuag at gydraddoldeb yn niferoedd y dynion a menywod. Bydd y Senedd yn cynnal arddangosfa sy\u2019n adrodd hanes y mudiad pleidlais i fenywod yng Nghymru a darlith gan Dr Ryland Wallace, yr awdurdod blaenllaw ar y mudiad yng Nghymru. Byddwn hefyd yn gweithio mewn partneriaeth ag Opera Cenedlaethol Cymru i lansio \u2018Rhondda Rips It Up!\u2019, opera a gomisiynwyd o\u2019r newydd i bortreadu bywyd Margaret Haig Thomas, un o ffigurau mwyaf amlwg y mudiad pleidlais i fenywod i Gymru."}, {"text_idx": "#000139", "text": "Dyma\u2019r tro cyntaf inni fod ar frig y rhestr a daw ddeng mlynedd ers inni gael ein cynnwys yn y mynegai am y tro cyntaf. Ers hynny, rydym wedi gweithio\u2019n ffordd i fyny\u2019n raddol ac wedi ymddangos yn y deg uchaf am y pedair blynedd diwethaf."}, {"text_idx": "#000140", "text": "Arweinydd ar gyfer cydraddoldeb yn y gweithle"}, {"text_idx": "#000141", "text": "Mae Stonewall hefyd wedi canmol ein gwaith yn hyrwyddo, cydnabod a chefnogi cydraddoldeb trawsryweddol, gan ein nodi fel un o ddim ond 11 o sefydliadau enghreifftiol yn y DU."}, {"text_idx": "#000142", "text": "At hynny, mae ein rhwydwaith gweithle LHDT, OUT-NAW, wedi cael Cymeradwyaeth Uchel fel Grw\u0302p Rhwydwaith ac rydym wedi sicrhau statws sefydliad sy\u2019n Perfformio\u2019n Rhagorol oherwydd ein perfformiad rhagorol cyson yn y Mynegai."}, {"text_idx": "#000143", "text": "Rydym yn falch o fod yn arwain y ffordd nid yn unig yng Nghymru ond ledled y DU."}, {"text_idx": "#000144", "text": "Gweithio tuag at ffyrdd mwy blaengar o weithio"}, {"text_idx": "#000145", "text": "Cawsom ein cynnwys yn y mynegai am y tro cyntaf yn 2008, lle\u2019r oeddem yn safle 208 yn y DU. Ers hynny, rydym wedi gwneud newidiadau cynyddol i\u2019n polisi\u0308au a\u2019n gweithgareddau ymgysylltu sydd wedi arwain at ein gwelliant parhaus a\u2019n hymagwedd tuag at gynhwysiant LHDT ac felly, ein cynnydd yn y Mynegai."}, {"text_idx": "#000146", "text": "Rydym yn senedd fodern ac rydym yn croesawu ffyrdd creadigol o feddwl. Rydym wedi bod yn rhagweithiol ac yn flaengar yn ein hymagwedd tuag at gydraddoldeb LHDT erioed, gan greu amgylchedd a diwylliant cynhwysol drwy wneud newidiadau ystyrlon bach."}, {"text_idx": "#000147", "text": "Rydym wedi defnyddio dull cynyddol tuag at gynhwysiant LHDT, gan ddefnyddio adborth gan Stonewall ac arfer gorau i fod yn sefydliad blaengar. Mae bod yn gynhwysol yn ein DNA. Roedd Deddf Llywodraeth Cymru 2006 a sefydlodd Comisiwn y Cynulliad fel corff corfforaethol yn nodi bod yn rhaid i\u2019r Cynulliad wneud trefniadau priodol o ran cadarnhau bod ei swyddogaethau\u2019n cael eu harfer gan ystyried yr egwyddor y dylid sicrhau cyfle cyfartal i bawb. Felly mae\u2019n rhan o bopeth rydym yn ei wneud."}, {"text_idx": "#000148", "text": "Arwain newid drwy arweinyddiaeth gref"}, {"text_idx": "#000149", "text": "Rydym yn falch o gael arweinyddiaeth ymroddedig a chadarn ar draws y sefydliad ac ar wahanol lefelau yn y sefydliad, o\u2019r Llywydd, y Prif Weithredwr a\u2019r Cyfarwyddwyr, i\u2019n ti\u0302m Amrywiaeth a Chynhwysiant a chynghreiriad ac aelodau\u2019r rhwydwaith ar draws y Cynulliad."}, {"text_idx": "#000150", "text": "Mae ein hymagwedd gynhwysol yn weladwy i staff ac ymwelwyr. Rydym yn chwifio baner yr enfys ar adegau penodol drwy gydol y flwyddyn, mae ein tystysgrif a\u2019n gwobrau Mynegai Cydraddoldeb yn y Gweithle gan Stonewall wedi\u2019u harddangos yn ein derbynfa, mae cynghreiriad ac aelodau\u2019r rhwydwaith yn gwisgo cortynnau gwddf lliwiau\u2019r enfys ac mae gan ein cynghreiriad arwydd ar eu desg sy\u2019n cyhoeddi eu cefnogaeth i Gydweithwyr LHDT."}, {"text_idx": "#000151", "text": "Pan ymunodd un cydweithiwr a\u0302\u2019r sefydliad, roedd yn falch iawn o\u2019n hymagwedd tuag at gynhwysiant LHDT, gan nodi \u201ccymerodd dair blynedd imi ddod allan yn fy hen swydd; ac fe gymerodd lai na thair wythnos imi wneud yr un peth yma. Roedd hi\u2019n glir ar unwaith fod pawb yn derbyn pawb arall fel y maen nhw.\u201d"}, {"text_idx": "#000152", "text": "\u201cMae\u2019n anrhydedd mawr cael ein cydnabod gan Stonewall fel cyflogwr blaenllaw y DU ar gyfer pobl lesbiaidd, hoyw, deurywiol a thrawsrywiol."}, {"text_idx": "#000153", "text": "\u201cMae gan y Cynulliad Cenedlaethol amrywiaeth a chynhwysiant wrth wraidd ei ro\u0302l yn cynrychioli pobl Cymru."}, {"text_idx": "#000154", "text": "\u201cRydym yn falch o gefnogi ein rhwydwaith staff LHDT a pharhau i weithio i greu diwylliant cynhwysol \u2013 nid yn unig i\u2019r bobl sy\u2019n gweithio yma ond i\u2019r bobl yr ydym yn eu cynrychioli ar draws cymunedau amrywiol Cymru gyfan."}, {"text_idx": "#000155", "text": "\u201cFel senedd Cymru, mae\u2019n iawn y dylem arwain drwy esiampl i ddangos yr hyn y gellir ei gyflawni gyda\u2019r agweddau, yr arweinyddiaeth a\u2019r penderfyniad cywir."}, {"text_idx": "#000156", "text": "\u201cMae hwn nid yn unig yn ddiwrnod gwych i\u2019r Cynulliad, ond mae hefyd yn newyddion da i staff yn y nifer o sefydliadau eraill yng Nghymru a gynrychiolir yn y 100 o gyflogwyr gorau. Mae hyn yn dangos bod Cymru yn amlwg yn deall gwerth darparu gwasanaethau a pholisi\u0308au cynhwysol ac rwy\u2019n llongyfarch pawb.\u201d"}, {"text_idx": "#000157", "text": "\u201cMae hwn yn gyflawniad rhagorol sy\u2019n dod ddeng mlynedd ers i\u2019r Cynulliad gael ei gydnabod am y tro cyntaf ym Mynegai Cydraddoldeb yn y Gweithle Stonewall."}, {"text_idx": "#000158", "text": "\u201cMae\u2019n brawf o ymroddiad ein staff, yn enwedig ein ti\u0302m amrywiaeth a chynhwysiant, yn croesawu ac yn cynnwys cydraddoldeb LHDT ym mhob agwedd ar ein gwaith yn cynrychioli pobl Cymru."}, {"text_idx": "#000159", "text": "\u201cMae ein llwyddiant yn dangos y gall newidiadau cynyddol mewn polisi ac ymagwedd barod tuag at newid agweddau gyflawni llawer iawn a bod yn enghraifft i eraill.\u201d"}, {"text_idx": "#000161", "text": "Already have a account? Log in now."}]